ایسپانیا بیرینجی فوتبال لیگی (لا لیگا) کلوبو رئال مادرید، مربیلیگینه فرانسالی زین‌الدین زیدانین گتیریلدیگینی آچیقلاندی.
رئال مادرید کلوبو، آرژانتیلی باش مشق‌چی سانتیاگو سولارینین وظیفه‌سینه سون وئریلدیگینی و زیدان ایله ۳۰ ژوئن ۲۰۲۲یه قدر آنلاشما ایمضالاندیغینی بیلدیردی.
فوتبالچیلیق دؤورون‌ده اویناییب بیر چوخ اوغور قازاندیغی رئال مادریدده آلت یاپی تیمینه مربیلیک ائتدیکدن سونرا ۲۰۱۶دا اصلی تیمین باشینا گئچن زیدان، کلوبا اوست اوسته ۳ دفعه یوفا شامپیونلار لیگی شامپیون‌لوغو یاشاتمیشدی.
آیریجا رئال مادرید ایله بیر ایکی یوفا سوپر کاپ و فیفا کلوبلار دونیا کاپی ایله لا لیگا و ایسپانیا سوپر کاپ شامپیونلوقلاری الده ائد‌ن ۴۶ یاش‌لی باش مشق‌چی، می ۲۰۱۸ده وظیفه‌سیندن آیریلمیشدی.
مؤوسوم باشین‌دا وظیفه آلان ایسپانیالی باش مشق‌چی یولن لوپتگی و سولاری یؤنتیمین‌ده لا لیگادا ۲۷ هفته‌ده ۵۱ پوئن توپلایان رئال مادرید، لیدئر بارسلونانین ۱۲ پوئن گئری‌سین‌ده یئر آلیر.
